jkorsvik/nowiki_second_scrape_merged huggingface dataset:
Midtun kraftverk

Midtun kraftverk er et vannkraftverk ved Eivindvik i Gulen kommune i Vestland.
Det er et elvekraftverk som utnytter et fall på 111 meter.
Installert effekt er 650 kW fra en peltonturbin. Årsproduksjon er 2 GWh.
Midtunkraft AS eies av Clemens Kraft AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Clemens Kraft
Amund Grøndahl Jansen

Amund Grøndahl Jansen (født 11. februar 1994) er en norsk landeveissyklist fra Nes i Akershus, som sykler for Team BikeExchange.


== Karriere ==
Grøndahl Jansen startet å sykle som 12-åring for Nes SK. Etter å ha tatt sølv i temporittet for junior under NM i landeveissykling 2012, hvor han representerte Grimstad SK, samt en 4.- og 10.-plass i Junior-EM, signerte han i 2013 en avtale med det norske kontinentallaget Team Plussbank.Under NM i landeveissykling 2014 i Eidsvoll kom Grøndahl Jansen på en 5.-plass i temporittet for seniorer, 2.40 bak norgesmester Reidar Borgersen.Samme år vant han klatretrøya under Tour of Norway 2014, to poeng foran landsmannen Krister Hagen, og signerte etter sesongen for et annet norsk kontinentallag; Team Joker.I den første sesongen for sitt nye lag, endte han på en 10.-plass i fellesstarten under U23-NM i landeveissykling 2015, etter å ha tapt massespurten for 4.-plass, 3.54 bak U23-norgesmester Odd Christian Eiking. Året etter, tok Grøndahl Jansen steget til topps under U23-NM i landeveissykling 2016, og vant NM-gull syv sekunder foran Kristoffer Halvorsen.I 2016 signerte Grøndahl Jansen proffkontrakt med Team LottoNL-Jumbo, som senere fikk inn en norsk sponsor og skiftet navn til Team Jumbo-Visma før sesongen 2019. Han deltok for første gang i Tour de France i 2018 som hjelperytter for nederlenderen Dylan Groenewegen. Han ble Norgesmester på landevei i juni 2019 og stiller dermed i den norske mestertrøya i 2019-utgaven av Tour de France.


== Meritter ==


== Referanser ==


== Eksterne lenker ==
(en) Amund Grøndahl Jansen – kategori av bilder, video eller lyd på Commons 
(en) Amund Grøndahl Jansen – ProCyclingStats 
(en) Amund Grøndahl Jansen – Cycling Archives 
(en) Amund Grøndahl Jansen – Cycling Quotient 
(en) Amund Grøndahl Jansen – CycleBase
Kristoffer Halvorsen

Kristoffer «Doffen» Halvorsen (født 13. april 1996 i Kristiansand) er en norsk landeveissyklist, som sykler for Uno-X Pro Cycling Team.


== Karriere ==
Halvorsen fikk sitt store gjennombrudd i NM i landeveissykling 2016 i Bodø, der han vant NM-bronse bak Edvald Boasson Hagen og Alexander Kristoff, NM-gull i gateritt ved å spurtslå Krister Hagen, og NM-sølv i U23-temporittet syv sekunder bak Amund Grøndahl Jansen.


== Meritter ==


== Referanser ==


== Eksterne lenker ==
(en) Kristoffer Halvorsen – kategori av bilder, video eller lyd på Commons 
(en) Kristoffer Halvorsen – ProCyclingStats 
(en) Kristoffer Halvorsen – Cycling Archives 
(en) Kristoffer Halvorsen – Cycling Quotient 
(en) Kristoffer Halvorsen – CycleBase
Svømmebassenget

Svømmebassenget , (originaltittel: La Piscine) er et fransk drama fra 1969, regissert av Jacques Deray.


== Handling ==
Jean-Paul, en forfatter og hans kjæreste Marianne, ferierer i en venns villa. Harry, en gammel venn og plate-produsent som var Mariannes kjæreste før Jean-Paul, plutselig kommer på besøk. Han overrasker paret ved å ta med sin 18 år gamle datter Penelope, hvis eksistens de ikke tidligere var klare over. Men det blir snart åpenbart for dem at Penelope verken liker, eller respekterer, faren sin.
En kveld, når kvinnene sover, konfronterer de to mennene hverandre. Harry faller i et svømmebasseng, men er alt for alkohol-påvirket til å svømme. Jean-Paul, som også har drukket, skyver deretter Harry under vann og holder ham der til han drukner. Han forsøker også å dekke over forbrytelsen ved å skjule Harrys våte klær, slik at dette skal se ut som en ulykke. Etter hans begravelse besøker en politibetjent, inspektør Lévêque, eiendommen mer enn en gang.


== Medvirkende ==
Alain Delon : Jean-Paul Leroy
Romy Schneider : Marianne
Maurice Ronet : Harry Lannier
Jane Birkin : Pénélope Lannier
Paul Crauchet : l'inspecteur Lévêque
Steve Eckhardt : Fred
Maddly Bamy : la métisse qui danse
Suzie Jaspard : Émilie


== Referanser ==


== Eksterne lenker ==
(en) Svømmebassenget på Internet Movie Database 
(sv) Svømmebassenget i Svensk Filmdatabas 
(da) Svømmebassenget i Danmark Nationale Filminstitut 
(fr) Svømmebassenget på Allociné 
(nl) Svømmebassenget på MovieMeter 
(en) Svømmebassenget på AllMovie 
(en) Svømmebassenget på Turner Classic Movies 
(en) Svømmebassenget på Rotten Tomatoes
William G. Gregory

William George «Borneo» Gregory (født 14. mai 1957 i New York) er en pensjonert amerikansk astronaut som tidligere har jobbet for NASA. Han har tidligere arbeidet som testpilot.William sine foreldre har sitt opphav fra Albania.


== Referanser ==


== Eksterne lenker ==
Spacefacts biografi (engelsk)
Biografi på nasa.gov (engelsk)
Proxima Centauri

Proxima Centauri (nylatin for «nærmest[e stjerne til] Kentauren») er den stjernen som ligger nærmest solen, og tilhører stjernebildet Kentauren og trippelstjernesystemet Alfa Centauri. Proxima Centauri kretser rundt hovedstjernen Alfa Centauri med en omløpstid på ca. én million år. Den er 4,2 lysår fra solen og er en såkalt rød dverg. Det vil si at Proxima er en relativt liten og «kjølig» stjerne, med en overflatetemperatur på 2670 K.
Proxima Centauri har tre eksoplaneter; Proxima Centauri b, Proxima Centauri c og Proxima Centauri d.


== Proxima Centauri ==
Tilsynelatende størrelsesklasse: 11,5
Absolutt størrelsesklasse: 15,5
Avstand fra jorden: 4,2 lysår
Spektralklasse: M5 (rød)


== Referanser ==
Gerdy Troost

Gerdy Troost (født 3. mars 1904, død 30. januar 2003) var en tysk arkitekt og interiør designer gift med Paul Ludwig Troost.Gjennom sin mann møtte hun i 1930 Adolf Hitler og meldte seg inn i NSDAP i 1932. Etter sin manns død i 1934, ledet Gerdy Troost et tegnekontor sammen med sin tidligere medarbeider Leonhard Galle. 
Under denazifiseringen etter krigen ble hun av hovedretten i München klassifisert som en "mindre lovbryter" og dømt til å betale 500 DM samt ilagt et yrkesforbud på ti år.  


== Litteratur ==
Sabine Brantl: Haus der Kunst München. Ein Ort und seine Geschichte im Nationalsozialismus. Allitera Verlag, München 2007, ISBN 978-3-86520-242-0 (Edition Monacensia).


== Referanser ==
Data og elektronikk

Data og elektronikk er et programområde innen fag- og yrkesopplæringens andre videregående skoleår, Vg2. Programområdet bygger på elektrofag Vg1. Faget fører til Vg3 dataelektroniker med påfølgende læretid på et år. Andre yrkesmuligheter er romteknologi, produksjonselektronikerfaget, telekommunikasjonsmontørfaget.


== Skoler med internasjonale tilbud innen data og elektronikk ==
Kuben videregående skole i Oslo tilbyr data og elektronikk med opplæring i utlandet. Tilbudet er i samarbeid med Malta College of Arts, Science and Technology (MCAST) og gir fordypning i engelsk.
Askøy videregående skole på Askøy utenfor Bergen tilbyr både automatisering, data og elektronikk, elenergi og ekom med opplæring i Erfurt i Tyskland på Vg2.


== Eksterne lenker ==
Vil bli om Data og elektronikk
Tor Strand (1960–)

Tor Strand (født 1960 i daværende Øverbygd kommune, nå Målselv kommune) er norsk journalist. Han har arbeidet som journalist og redaktør i en rekke norske aviser siden han begynte ved avdelingskontoret til avisen Nordlys på Finnsnes i 1977. Blant avisene er Troms Folkeblad, Nordlands Framtid, Forsvarets Forum, VG, Dalane Tidende og nettavisen ABC Nyheter (fra 2010).Tor Strand vant sammen med Rolf J. Widerøe SKUP-prisen for 2003 for «Lucia-saken». De vant også SKUP-diplom i 2000 for serien «Trygdejukset». Tor Strand har også arbeidet som kommunikasjonsrådgiver i Kommunal- og regionaldepartementet (2007) og researcher for Dokument 2 på TV 2 (2008).


== Referanser ==
Vauxhall Victor

Vauxhall Victor (1957–78) er en stor familiebil fra britiske Vauxhall Motors. Den erstattet Vauxhall Wyvern som fabrikkens rimelige alternativ til den 6-sylindrete Vauxhall Velox. Victor ble i 1978 avløst av Vauxhall Carlton, samme som Opel Rekord E.
F/FA (1957–61, 390 000 eksemplar) var en helt nydesignet 4-dørs sedan, sterkt inspirert av GM's amerikanske modeller.  Victor var på størrelse med GM's tyske alternativ Opel Rekord P1. Victor hadde i motsetning til Rekord alltid fire dører, i tillegg til 12 volts anlegg og var dessuten mer gjennomført i designen. Året etter kom stasjonsvogn som ble produsert i kun 8 måneder. Motor var 4 sylinder 1508 ccm på 55 Hk. Serie II (FII) fra 1959 hadde en noe nedtonet og forenklet stil.
FB 1961–64, 328 000 eks. Hadde totalt nytt utseende og fikk i 1963 en større 1.6-liters (1594 cc) motor på 58 hk. VX4/90 var en mer sportslig utgave med fartsstriper, andre baklys, full intrumentering (turteller, oljetrykk, amperemeter, klokke, trippteller) skivebremser, bremseservo, doble forgassere, 71 hk!
FC (1964–67, 238 000 eks.) Fikk igjen helt nytt karosseri. Ble ofte kalt Victor 101 i markedsføringen. Den hadde i tillegg til nytt karosseri, 101 tekniske forbedringer og var tidlig ute med buede sideruter for å øke den innvendige plassen.
FD (1967–72) Victor FD kom igjen med fullstendig nytt karosseri og fikk nå såkalt "cokebottle design" med hoftesving!   FD fikk også helt nye og innovative crossflow motorer på 1599 og 1975 ccm, disse hadde direkte overliggende kamaksel og registerreim! Den nye modellen Ventora (1968) kom med en 3.3-liters rekke 6 på 140 hk, hentet fra storebror Vauxhall Cresta.
Victor F, FB, FC og FD ble i USA solgt som Envoy fram til 1970. Stasjonsvogna het Sherwood.
FE (1972–76) hadde samme bunnplate og plattform som Opel Rekord D, men eget karosseri, egne mer moderne motorer, egne drivlinjer, eget interiør. Vauxhall hadde I tillegg mer presis tannstangstyring og ikke styresnekke.
VX (1976–78) Navnet Victor ble faset ut og FE serien gjennomgikk en facelift med ny front/grill/hovedlykter samt nytt interiør! Ble solgt som VX1800 og VX2300 samt toppmodellen VX2300GLS

		
		
		
		
		


== Referanser ==
Magnus Brenna-Lund

Magnus Brenna-Lund (født 16. desember 1965 i Fredrikstad) er programleder og journalist i NRK. Brenna-Lund begynte å jobbe i TV Fredrikstad på 80-tallet. TV-stasjonen var blant de første kabelfjernsynskanalene i Norge.
Fra 1993 har han vært i NRK, det meste av tiden ved distriktskontoret i Fredrikstad. Han har også jobbet for Dagsrevyen, Forbrukerinspektørene, Norge Rundt og Sommeråpent. I 2013 og 2015 var han med på NRKs to store sommerbåt-reiser langs norskekysten, både som programleder og reporter.
Brenna-Lund er en av Norges pionérer innen videojournalistikk. Han var en av NRKs første journalister som både fotograferte og redigerte sine egne TV-reportasjer. Her utviklet han tidlig sin egen stil, både når det gjaldt form og fortellerteknikk. For dette arbeidet ble han to ganger nominert til beste videojournalist blant regionale TV-stasjoner i Europa. Han har også vunnet Østfold journalistlags multimediepris for sitt arbeid som videojournalist.Brenna-Lund er mye brukt som foredragsholder både i Norge og utlandet, blant annet i SVTs etterutdanningsprogram for journalister som skal bli videojournalister.
Han har også vært aktiv amatørskuespiller og musiker.
Høsten 2016 er han programleder for NRKs tv-serie «Alt For Dyra».


== Referanser ==


== Eksterne lenker ==
(en) Magnus Brenna-Lund på Internet Movie Database
Fjelna kraftverk

Fjelna kraftverk er et vannkraftverk nær Vinjeøra i Hemne kommune i Trøndelag.
Det er et elvekraftverk som utnytter et fall på 90 meter i Fjelna.
Installert effekt er 5,5 MW fra to francisturbiner. Årsproduksjon er 15,2 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Nordkraft
Juniper Networks

Juniper Networks er et flernasjonalt selskap fra USA med hovedkvarter i Sunnyvale, California som utvikler og markedsfører nettverksprodukter. Produktene inkluderer rutere, switcher, programvare for nettverksstyring, produkter for nettverksikkerhet og teknologi for programvaredefinerte nettverk. Selskapet utvikler også Junos OS (Juniper Network Operating System).
Selskapet ble grunnlagt i 1996 av Pradeep Sindhu.


== Eksterne lenker ==
Offisiell hjemmeside
Smørklepp II kraftverk

Smørklepp II kraftverk er et vannkraftverk i Vinje kommune i Vestfold og Telemark.
Det er et elvekraftverk som utnytter et fall på 9 meter i Smørkleppåi.
Installert effekt er 315 kW fra en kaplanturbin. Årsproduksjon er 1,9 GWh.
Kraftverket er bygd like nedenfor Smørklepp I kraftverk, vannveien er en tunnel i fjell. Utløpet er en 300 meter lang kanal som er gravd ut fram til elven.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Småkraftnytt side 55: Kjetil Negarden
En lek i forhold/European Rainbow

En lek i forhold/European Rainbow er et samlealbum med Can Can, utgitt i 2003.


== Sporliste ==


=== En lek i forhold ===
«Blankt hav» (Anne Grete Preus)
«Oppenheimer» (Anne Grete Preus/Jørn Christensen)
«Lyset brenner» (Anne Grete Preus)
«Rødt lys» (Anne Grete Preus)
«Med åpne øyne» (Anne Grete Preus)
«Rop» (Anne Grete Preus)
«Magneten» (Anne Grete Preus/Jørn Christensen)
«Sorte lyspærer» (Anne Grete Preus)
«Tango» (Anne Grete Preus)
«Våt» (Anne Grete Preus)
«Maling og kritt» (Anne Grete Preus/Jørn Christensen)
«Natt og dag» (Anne Grete Preus)
«Her ingen er» (Anne Grete Preus)
«Dobbelt bunn» (Anne Grete Preus)
«Tango (engelsk versjon)» (Anne Grete Preus)


=== European Rainbow ===
«Lover for a Night» (Anne Grete Preus)
«Worn Out Shoes» (Anne Grete Preus)
«Lost Our Love, Please Call!» (Anne Grete Preus)
«Independant Woman» (Anne Grete Preus/Tore Elgarøy)
«Ruby» (Anne Grete Preus)
«Don't Cross the River» (Anne Grete Preus)
«This Is a Lovesong» (Anne Grete Preus)
«Talking to a Friend» (Anne Grete Preus)
«Blood from a Stone» (Anne Grete Preus/Tore Elgarøy)
«På tynn is» (Anne Grete Preus)
«Dancing with Me» (Anne Grete Preus)
«Black Lightbulbs» (Anne Grete Preus)


== Medvirkende ==


=== Can Can ===
Anne Grete Preus - sang, gitarer, keyboard, låtskriver, produsent, mastering, miksing
Jørn Christensen - gitarer, synth, låtskriver
Tore Elgarøy - gitarer, banjo, mandolin, vokal, låtskriver, produsent, mastering, miksing
Per Vestaby - bass, sitar, munnspill, kor
Øyvind Hansen - trommer, perkusjon, programmering
Erik Østby - gitar på Dancing With Me og Black Lightbulbs


=== Øvrige medvirkende ===
Harald Are Lund - produsent
Arvid Esperø - produsent
Mariann Hansen - trekkspill
Finn Eriksen - trompet
Torbjørn Sunde - trombone
Eva Hillered - kor
Marita Blom - kor
Py Bäckman - kor
Stein Eide - sampler
Sverre Henriksen - trommer, tekniker
Kjetil Bjerkestrand - trommer
Espen Dahl - tekniker
Ingar Helgesen - tekniker
Kenneth Moen - tekniker
Mads Nilsson - tekniker
Rolf Kjernet - tekniker, miksing
Erling Jørgensen - tekniker
Dutte Christensen - tekniker
Morten Lund - re-mastering
Willy B - liner notes (Stamtre)
Tom Skjeklesæther - liner notes
Jan Walaker - artwork
Espen Liland - coverdesign


== Eksterne lenker ==
En lek i forhold/European Rainbow
Junos OS

Junos OS, forkortelse for Juniper Network Operating System), er et operativsystem som er basert på FreeBSD og som benyttes i rutere, switchere og sikkerhetsutstyr fra Juniper Networks. Juniper Networks tilbyr et Software Development Kit som gjør det mulig for partnere og kunder å komme med egne tilføyelser. Den største konkurrenten til Junos er Cisco IOS.Første versjon ble lansert 7. juli 1998. Siste versjon er 15.1R2 og ble lansert 20. november 2015.


== Referanser ==
Ingrid Stenevik

Ingrid Østervold Stenevik (født 25. september 1994) er en norsk fotballspiller som spiller midtstopper for Brann.
Hun startet seniorkarrieren i Sandviken, hvor hun spilte fra 2011 til 2013. Hun hadde etablert seg i Toppserien og var på aldersbestemte landslag da hun ble gravid, dermed mistet hun mesteparten av 2013-sesongen. Hun var tilbake på banen kun en måned etter fødselen, da for Arna-Bjørnar. 
I Arna-Bjørnar ble hun en viktig spiller og etterhvert kaptein. Etter fire sesonger gikk hun tilbake til Sandviken før 2019-sesongen. I 2021 var hun med å ta Sandvikens første seriegull.
Ingrids bror Halldor Stenevik er også fotballspiller.I 2019 ble Sandviken første klubb i Toppserien med eget gatelag for kvinner, et lavterskeltilbud til personer med rus- eller psykiatriutfordringer. Stenevik ble ansatt som trener for laget.


== Referanser ==


== Eksterne lenker ==
(de) Ingrid Østervold Stenevik – Soccerdonna 
(en) Ingrid Østervold Stenevik – FBref 
(no) Ingrid Steneviks fotball.no profil
Sonia Rykiel

Sonja Rykiel, opprinnelig  Sonia Flis, (født 25. mars 1930 i Neuilly-sur-Seine, død 25. august 2016 samme sted) var en fransk motedesigner, særlig kjent for sine strikkekolleksjoner.
Hun startet sitt eget motehus i 1968.


== Liv og virke ==


=== Bakgrunn ===
Rykiel ble født i Paris-forstaden Neuilly som den eldste av fem døtre til en rumensk urmaker og en russisk mor.
Da hun var 17 år gammel begynte hun å arbeide med å kle opp utstillingsdukker i et butikkvindu i Paris. Hun giftet seg med butikkeieren i 1954, Sam Rykiel, som hun fikk to barn med, men som hun siden ble skilt fra.


=== Designer ===
Da hun ble gravid kunne hun ikke finne noen myke trøyer som passet og designet derfor sine egna, med hjelp av ektemannens kontakter i Venezia. Hon designet en mammadrakt og en liten trøye. Hennes første trøye ble kalt «the Poor Boy Sweater» (Fattigguttens trøye) og hun solgte den under ektemakens merke «Laura». Den havnet på omslaget til tidsskriftet Elle og gjorde henne kjent. Den kom til å bli hennes signatur og i USA skulle hun ble kjent under tilnavnet «the Queen of Knits» (Dronningen av strikketøy). Hun har skapt en parfyme der flasken er i form av en trøye.
Hon kom senere til å bli den første moteskaperen som lot sømmene sitte synlig utenpå tøyet. Hun foretrakk tettsittende trøyer, små pilloverer, store opprullede ermer og lange sjal. Gun brukte ofte beige, grått, mørkeblått og kullsvart.
I 1977 ble hun videre den første moteskaper som designet tøy til postordre. Hun ble kjent som strikkemotens mor på grunn av sitt bløte, strikkete og ofte stripete tøy.Sonia Rykiel ble i 1980 stemt frem som en av verdens ti eleganteste kvinner.
Sonia Rykiel skrev flere bøker, deriblant et moteleksikon og en samling barnebøker. Rykiel samarbeidet med impressarioen og artisten Malcolm McLaren i sangen «Who the Hell is Sonia Rykiel?» på McLarens album Paris i 1995. I år 2009 samarbeidet Sonia Rykiel med H&M i en undertøyskolleksjon, og ir 2010 kom aksessoirer og stikketøy og barneplagg.Sonia Rykiel er mor til musikeren Jean-Philippe Rykiel.


== Referanser ==


== Eksterne lenker ==
Offisielt nettsted 
(en) Sonia Rykiel – kategori av bilder, video eller lyd på Commons 
(en) Sonia Rykiel på Internet Movie Database 
(en) Sonia Rykiel hos The Movie Database 
(en) Sonia Rykiel på Discogs 
(en) Sonia Rykiel på Facebook
Virre Virre Vapp

Virre Virre Vapp har flere betydninger:

Virre Virre Vapp, barneprogram som gikk på TV 2 fra 1996 til 2003.
Virre Virre Vapp, barneprogram som gikk på NRK i 1983 og 1986.
Jacob Sartorius

Rolf Jacob Sartorius (født 2. oktober 2002 i Oklahoma i USA) er en amerikansk sanger og internettstjerne som ble berømt via sosiale medier. 
Aller først ble han kjent gjennom appen Vine. Han postet sin første video 17. august 2014, men postet ikke videre før februar 2015, da han merket at han hadde fått mange likes. Videoen var egentlig et bilde av en tekst med musikk til, og det var skrevet om mobbing. Selv har Jacob Sartorius blitt utsatt for mobbing på skolen, og har derfor nå privatskole. Da han holdt på med Vine kalte han seg selv for 'hiplikejacob' 
Senere begynte han med appen musical.ly. Han ble mer og mer berømt gjennom appen, og nå har han 20,6 millioner fans i appen. (2. August 2019) Kort tid etter å ha holdt på med musical.ly sluttet han å kalle seg for hiplikejacob, og kaller seg nå bare Jacob Sartorius. 
Det første navnet hans er egentlig Rolf (Rolf Jacob Sartorius). Navnet har han arvet fra bestefaren og faren som har samme navn, men han er adoptert, og har vokst opp i Virginia, hvor han enda bor. Selv er han ikke veldig begeistret for navnet, og går bare for Jacob.
5. mai 2016 ga han ut sin første singel «Sweatshirt», som nådde nr. 90 på ​​den amerikanske Billboard Hot 100 og nr 81 på den kanadiske Hot 100. 
Senere ga han ut «Hit or miss», før han også ga ut sin tredje singel «all my friends» dagen han ble 14 år.
Så 19. Januar kom han ut med sitt første EP, men seks sanger. 
Han startet «the last tekst world tour», som nå snart er ferdig (18. juli 2017) og tar av med «the left me hanging tour» etterpå, hvor han skal til UK og Europa igjen.


== Referanser ==


== Eksterne lenker ==
(en) Offisielt nettsted 
(en) Jacob Sartorius – kategori av bilder, video eller lyd på Commons 
(en) Jacob Sartorius på Internet Movie Database 
(en) Jacob Sartorius hos The Movie Database 
(en) Jacob Sartorius på Apple Music 
(en) Jacob Sartorius på Discogs 
(en) Jacob Sartorius på MusicBrainz 
(en) Jacob Sartorius på Spotify 
(en) Jacob Sartorius på Songkick 
(en) Jacob Sartorius på Last.fm 
(en) Jacob Sartorius på Genius — sangtekster 
(en) Jacob Sartorius på AllMusic 
Jacob Sartorius på Twitter 
Jacob Sartorius på Facebook 
Jacob Sartorius på Instagram 
Jacob Sartorius på YouTube 
Jacob Sartorius på TikTok
C.C.H. Pounder

Carol Christine Hilaria «C.C.H.» Pounder (født 25. desember 1952 i Georgetown i Guyana) er en guyanskfødt amerikansk skuespiller.
Hun har spilt i flere spillefilmer, TV-filmer, TV-serier og teaterstykker. Fra 2002 til 2008 hadde hun en av hovedrollene som Claudette Wyms i dramaserien The Shield. I 2009 spilte hun Mo'at i James Camerons science fiction-film Avatar. Pounder spilte fru Irene Frederic i TV-serien Warehouse 13 og Tyne Patterson i Sons of Anarchy. Hun spiller pr. mars 2019 dr. Loretta Wade i NCIS: New Orleans. Skuespilleren har til sammen vært nominert til fire Primetime Emmy Awards for rolleskildringene i The X-Files (gjesterolle), Akutten, The Shield og The No. 1 Ladies' Detective Agency (gjesterolle).


== Filmografi (utvalg) ==


=== Spillefilmer ===
1979 – All That Jazz som sykepleier Blaket
1987 – Out of Rosenheim (Bagdad Café) som Brenda
1990 – Psycho IV: The Beginningsom Fran Ambrose
1990 – Hilsen fra Hollywood som Julie Marsden
1993 – Benny & Joon som Dr. Garvey
1998 – Melting Point som Lucinda Davis
1999 – End of Days som Detective Margie Francis
1999 – Tales from the Crypt: Demon Knight som Irene
2001 – Things Behind the Sun som Judge
2009 – Avatar som Mo'at
2013 – Skyggejegerne: Demonenes by som Madame Dorothea


=== TV-serier og TV-filmer ===
1981–86 – Hill Street Blues som Jasmine
1986–92 – Lov og rett i L.A. som Roseann Robin
1987–88 – Women in Prison som Dawn Murphy
1994–97 – Akutten som Dr. Angela Hicks
1996–98 Millennium som Cheryl Andrews
1999–05 – Law & Order: Special Victims Unit som Carolyn Maddox
1999–06 – W.I.T.C.H. som Kadma
2002–08 – The Shield som Claudette Wyms
2004 – Redemption: The Stan Tookie Williams Story som Winnie Mandela (TV-film)


== Referanser ==


== Eksterne lenker ==
(en) C. C. H. Pounder på Internet Movie Database 
(sv) C. C. H. Pounder i Svensk Filmdatabas 
(da) C. C. H. Pounder på Filmdatabasen 
(da) C. C. H. Pounder på Scope 
(fr) C. C. H. Pounder på Allociné 
(en) C. C. H. Pounder på AllMovie 
(en) C. C. H. Pounder hos Rotten Tomatoes 
(en) C. C. H. Pounder hos The Movie Database 
(en) C. C. H. Pounder hos Internet Broadway Database